tomron87/hebrew-wikipedia-sentences-corpus huggingface dataset:
המוזיקה של הלהקה בנויה מהריפים הכבדים והאיטיים שמאפיינים את הדום מטאל, יחד עם אלמנטים שמאפיינים להקות ויקינג מטאל, מה שיוצר סאונד אטמוספירי וכבד, דמוי שדה קרב.
באלבום האחרון של הלהקה Let Battle Commence ישנן גם גיטרות אקוסטיות, ומספר שירים באלבום מתאפיינים בהתחלה אקוסטית ולאחר שניות מספר כניסה של גיטרות עם דיסטורשן.
בנוסף הלהקה עושה שימוש באפקט של קרן מלחמה, שמעצימה את אווירת הקרב בשירים.
ב-22 ביוני 2007 יצא אלבומה המלא הרביעי של הלהקה העונה לשם "My Name Will Live On" ("שמי ימשיך לחיות").
האלבום דלף לאינטרנט בתאריך 12 ביוני.
האלבום, שלא כמו קודמיו, ניחן בסולואי גיטרה דומיננטיים, מהירים וטכניים יותר וניכרת עבודת הגיטרה הממוקצעת של The Forger גיטריסט הלהקה.
האלבום מהווה מיזוג מוזיקלי בין להקות אפיק דום מטאל כדוגמת Candlemass השוודית לבין צליליה של להקת הוויקינג מטאל הגדולה בת'ורי.
DoubleClick היא חברת בת של גוגל המפתחת ומספקת שירותי פרסום באינטרנט.
לקוחותיה כוללים חברות, משווקים ובעלי אתרים רבים המשרתים לקוחות כמיקרוסופט, קוקה-קולה, אפל, נייק וכדומה.
משרדיה הראשיים של דאבל-קליק שוכנים בניו יורק, ארצות הברית.
דאבל-קליק נוסדה ב-1996 על ידי קווין אוקונור ודווייט מרימן ובשונה מחברות רבות שנוסדו בתקופתה היא שרדה את תקופת בועת הדוט קום.
מייסדי החברה זיהו מוקדם את הצורך של מפרסמים למדוד את אפקטיביות הפרסום ברשת.
דאבל-קליק הייתה מהחברות הראשונות בעולם שפיתחו שרתי מודעות (Ad serving).
שרתים אלו אפשרו הטמעה של מודעות באנרים באתרים, ומדידה מדויקת של הקלקות על המודעות.
יכולת טכנולוגית זו נחשבה למהפכנית בעולם הפרסום בשנות ה-90. כשנוסדה הייתה רשומה החברה בנאסד"ק בשם DCLK.
היא נרכשה על ידי חברות השקעה פרטיות – "הלמן אנד פרידמן" וJMI Equity.
באפריל 2007 הודיעה גוגל על רכישת החברה תמורת 3.1 מיליארד דולר.
עקב חשש מפגיעה בתחרות הודיעה גוגל כי דאבל-קליק תמשיך לפעול כחברה נפרדת, ולא תעביר את המידע שנצבר על לקוחותיה לידי גוגל עצמה.
מתחרותיה של גוגל, כולל יאהו, מיקרוסופט ו-AT&T, הביעו חששות שהמיזוג עלול לפגוע בתחרות בשוק הפרסום המקוון העולמי, ופנו לרשויות בארצות הברית.
ומספר חברות התלוננו שהמיזוג בין גוגל ודאבל-קליק עלול לפגוע בפרטיות הצרכנים.
גם רשויות הפיקוח באיחוד האירופי פתחו בחקירה, מכיוון שלהערכתם העסקה עלולה לפגוע בתחרות בשוק הפרסום המקוון.
במרץ 2008 אישרה הנציבות האירופית את העסקה.
עד לרכישת "DoubleClick" גוגל התמחתה בעיקר בפרסום באמצעות חיפוש בתשלום, קישורים ממומנים במנוע החיפוש שלה, בשיטת תשלום לפי לחיצה, אם הצרכן לחץ על הקישור, המפרסם משלם.
תחום זה היה אחראי ל-40% מתקציבי הפרסום ברשת אז.
הרכישה הכניסה את גוגל לתחום מודעות פרסום נראות (Display Ad) ובאנרים, ולפי הערכות באותה עת לשליטה ב-70% משוק הפרסום המקוון.
ל-"DoubleClick" גם הייתה טכנולוגיה שאספה מידע על הגולשים שעזר למפרסמים לפלח את הפרסמות שלהם בצורה יותר מדויקת.
בשנת 2009, קישרה גוגל בין שירותי הפרסום שלה, Google AdSense וGoogle Ads, לשירות "בורסת הפרסום" של "DoubleClick", המאפשרת למפרסמים למצוא אתרים שמתאימים לקהל היעד שלהם.
בשנת 2020, הגישו הרשויות בארצות הברית תביעה נגד גוגל בטענה כי פועלת כמונופול בשוק הפרסום המקוון, הן בצד הקנייה והן בצד המכירה של מודעות.
ספקי תוכן, עיתונים ומוציאים לאור, נדרשים לחתום על חוזים שבהם נדרשים להשתמש בכלים של גוגל בלבד אם ברצונם לפרסם בפלטפורמת הפרסום שלה.
בתביעה נטען, בין השאר, כי רכישת חברת דאבל-קליק ב–2008 הובילה לשינוי יסודי בדרך שבה גוגל החלה להפעיל לחץ בתור מתווכת בפרסום, כדי לקבל תשלומים מכל שלב בתהליך רכישת המודעות.
החל משנת 2005 יצגה את "DoubleClick" בישראל חברת "טוטאל מדיה" שבין לקוחותיה הייתה המתחרה של גוגל, MSN ישראל של חברת מיקרוסופט, ו-ynet.
לאחר רכישת "DoubleClick" בידי גוגל המשיכה חברת "טוטאל מדיה" לשווק את מוצריה בישראל, וגם במדינות נוספות.
Dota 2 (Defense Of The Ancients, בתרגום חופשי "הגנת העתיקים") הוא משחק חינמי מרובה משתתפים בזירת קרב וירטואלית (Moba) המפותח בידי חברת Valve.
המשחק הופץ בגרסאות לחלונות, לינוקס ומקינטוש ביולי 2013, לאחר סיום גרסת הבטא שהופצה לחלונות בלבד החל משנת 2011. החל מ-2011 מתקיימת תחרות ספורט אלקטרוני בשם The International, המוגדרת כאליפות העולם במשחק.
תחילת פיתוח המשחק נעשתה בשנת 2009, אז נשכר IceFrog, מהנדס עצמאי שעבד על מפת DotA כגרסה ל-Warcraft, על ידי חברת Valve.
המשחק הוא למעשה גרסה מחודשת למשחק DotA, שהתחיל כמוד למשחק Warcraft III (למעשה מוד למשחק התוספת "וורקראפט 3: הכס הקפוא"), מוד שהצליח מאוד בפלטפורמת האונליין.
אחד ממפתחי המוד הראשונים היה Eul, והבמשך הפך IceFrog למפתח הראשי, והוא השתמש במנוע המשחק המקורי של Warcraft, עד שהופץ כמשחק נפרד כשיצא Dota 2. בספטמבר 2015 מנוע המשחק הוחלף במנוע חדש בטלאי תוכנה בשם Dota 2: Reborn.
למשחק פותחו טכניקות גרפיקה חדישות ובעקבותיו שופרו תשתיות סטים העולמיות.
המשחק הוא אחד מהמשחקים הפעילים ביותר בסטים, עם מעל 12 מיליון שחקנים פעילים בחודש (נכון ליולי 2017), ואחד ממשחקי המרובי משתתפים הפופולריים בעולם.
המשחק הקלאסי משוחק על ידי שתי קבוצות בנות חמישה שחקנים כל אחת, המשחקות אחת נגד השנייה.
כל קבוצה נמצאת בתוך אזור מבוצר בצד אחר של המפה המוגן על ידי 4 מערכי מגדלים כאשר האחרונים חזקים יותר מהראשונים, ומטרת כל קבוצה היא להשמיד את העתיק ("Ancient") של הקבוצה השנייה - מבנה הממוקם בקצה המפה.
המפה מחולקת ל-3 "שבילים"; תחתון, עליון ואמצע.
לרוב כל קבוצה תתפצל למבנה של 2-1-2, כלומר שחקן אחד בשביל האמצעי ו-2 בשבילים האחרים.
לעיתים נשלחים 3 שחקנים לאותו השביל במבנה הנקרא Triplane, ובכך משאירים בשביל הנותר שחקן בודד, אולם זה לא טקטיקה נפוצה.
שאר המפה נקראת ה"ג'ונגל", ובה יש יצורים שונים אשר אינם חלק מהקבוצות, והם נמצאים במחנות המוגדרות מראש.
יצורים אלו יתקפו אוטומטית כל שחקן שיתקוף אותם, ללא קשר לקבוצה בו הוא משחק.
המפה נחצת באמצע בתמונת מראה חלקית, ככה שלשני הקבוצות יש את אותה כמות חיות ואותם מקומות מסתור, אף על פי שלא באותו המתאר.
בדרך כלל לאחר זמן מה במהלך המשחק, השחקנים ישחקו גם בג'ונגל על מנת לבצע "צבירה" בקצב גבוהה (Farm) בו הם יצברו זהב ונקודות ניסיון במהירות וללא הפרעה מהיריבים בניגוד לשבילים בהם היריבים נמצאים זה מול זה ומפריעים אחד לשני.
במהלך המשחק כל שחקן אוסף זהב, חפצים ונקודות ניסיון בשביל הדמות בה הוא שולט, בזמן שהוא נלחם עם דמויות מהקבוצה השנייה, ויצורים אשר נשלטים על ידי המשחק.
כל שחקן שולט באחד מתוך כ-120 גיבורים אפשריים (אם כי מאגר זה מורחב ונוצרות דמויות חדשות עם הזמן), אשר כל אחד מהם בעל יכולות שונות וטכניקות ייחודיות (בדרך כלל 4 יכולות שונות לכל גיבור, אם כי יש גיבורים עם יותר יכולות מזה).
גיבור זה נוטה להיות בעל פוטנציאל גבוה להסב נזק (Damage) גבוה לקבוצה היריבה ולמגדלים, אך לרוב הוא חלש בתחילת המשחק, עד שהוא קונה את הפריטים שהוא צריך.
ה־Hard Carry הוא מרכז הקבוצה ומטרת הקבוצה להגן עליו לרוב ולעזור לו להשיג כמה שיותר זהב ונקודות ניסיון.
Midlaner - שחקן שתפקידו לפתח יתרון מהיר בזהב או נקודות ניסיון מול שחקני היריב, מה שייתן לו אפשרות להרוג את גיבורי היריב בתחילת המשחק, ולהקשות עליהם להפיג את היתרון שיצר.
מכיוון שבתחילת המשחק, בניגוד לשני השבילים האחרים, בשביל האמצעי יש רק שחקן אחד מכל קבוצה, נקודות הניסיון מגיעות רק אליו, ולא מתחלקות בינו לבין שחקן אחר.
כתוצאה מזה, ה־midlaner מקבל את השלבים(levels) שלו מוקדם יותר משאר השחקנים, מה שייתן לו את האפשרות להרוג אותם ביתר קלות בתחילת המשחק.
כדי לעשות את זה, ה־midlaner יעשה איגוף ("gank") לאחד משבילי היריב, בדרך כלל בעזרת שיפור זמני שהוא מקבל מהרונות(power runes), שנוצרות על הנהר באזור ה־mid lane כל 2 דקות, החל מדקה 6.
השחקן נוטה לקנות פריטים שיעזרו לו להציל את שאר שחקני הקבוצה מהתקפות היריב.
השחקן הזה בדרך כלל הכי עני בקבוצה.
Soft support - שחקן שתפקידו לסייע בתחילת המשחק ל־Offlane של הקבוצה שלו לקנות את הפריטים ההכרחיים לו, ולהציל אותו מהתקפות היריב.
בהמשך המשחק, ה־soft support ינסה לעזור לקבוצה לנצח את מספר קרבות הקבוצה("team fights") הגדול ביותר.
לצורך כך, הוא ינסה ליצור קושי להילחם בקבוצה היריבה, בעזרת יכולותיו הכוללות בדרך כלל כל מיני סוגי השבתה (debuffs).
השחקן הזה בדרך כלל יהיה בעל יכולת אחת או יותר שיכולה להשפיע על כמות גדולה של שחקנים בהפתעה.
Offlane/tank - שחקן שתפקידו לסייע לקבוצתו בכך שהוא סופג את מרב המכות והנזק מהקבוצה היריבה ותפקידו העיקרי להפריע ל-Hard Carry היריב במשימתו להשיג כמה שיותר זהב ונקודות ניסיון.
בדרך כלל בחלוקת ה-Lane (השבילים) יצומד Hard Support ל-Hard Carry, ב"Safelane" ה"שביל הבטוח" שבו הג'ונגל בחצי של הקבוצה שלו, ויצומד Offlane ל-Support שיסייע לו ב-Offlane (האופליין הוא שם גם של תפקיד וגם של "שביל") להפריע ל-Hard Carry של קבוצת היריב לצבור זהב ונקודות ניסיון.
הגיבורים מחולקים ל-3 קבוצות בעלי אופי דומה:
גיבורי Strength (חוזק) - המשמשים רובם בעיקר כגיבורים עם מלאי HP ורגנציה (Regen) גבוהה המסוגלים לספוג מכות ונזק עבור קבוצתם ולמלא את מלאי זה מהר יחסית.
בדרך כלל מכונים "טנק" (Tank) או Durable (עמידים).
משחקים בתפקיד ה-Offlane לרוב, אם כי חלקם יכול לשחק כ-Carry, וחלקם אף Support.
גיבורי Agility (זריזות) - המשמשים רובם בתפקיד ה־Hard Carry/Carry ומשמשים כגיבורים בעלי הפוטנציאל הרב ביותר להסב נזק גבוהה לקבוצה היריבה אם זה לגיבורים אחרים ואם זה למגדלים שלהם, ולפיכך גם יהיו הטובים והמהירים ביותר בצבירת זהב ונקודות ניסיון.
גיבורי Intelligence (חוכמה) - המשמשים חלק בתפקיד ה־Carry וחלקם בתפקיד ה-Support, אבל רובם מסוגלים לשחק כ־Support, בעלי מאגר Mana גבוהה שהקסמים שלהם נותנים יכולת טובה להפריע ליריבים להפעיל את יכולותיהם שלהם.
בתוך הקבוצות הנ"ל - הדמויות מתחלקות ל-2 סוגים דמויות המסוגלות לפגוע ממרחק מסוים (Ranged) ודמויות שמכות ממרחק 0 בלבד (Meele).
כאמור לכל גיבור יש כ-4 יכולות (לחלק יש אף 6, אבל לרובם 4 עד 5), כאשר לכל יכולת יש 4 רמות (שמתפתחות בהתאם לרמת הדמות) היכולות מתחלקות למספר סוגים:
יכולות פאסיביות (Passive) - יכולות אלו הם בונוסים מובנים שמקבלת הדמות שהיא איננה צריכה להפעיל ופועלים כל הזמן: למשל בונוס של שריון (Armor) או בונוס רגנציה של נקודות החיים (Health Points Regen) או בונוס של כמות הנזק שהדמות יכולה להסב ליריבים (Damage).
יכולת השבתה (Disable) - יכולות אלו הם מופעלות על ידי השחקנים על שחקן יריב או אזור מסוים, וגורמות ומשפיעות על יכולת היריב במספר דרכים:
הימום היריב (Stun) - היריב עוצר במקום ולא יכול לזוז למשך מספר שניות, ובנוסף מושבת לחלוטין ואינו יכול להשתמש ביכולות או בפריטים או להרביץ.
השתקת היריב (Silence) - היריב יכול לזוז ולתת מכות אך איננו יכול להשתמש ביכולותיו למשך מספר שניות (כן יכול להשתמש בפריטים).
השתקת היריב (Mute) - היריב יכול לזוז ולתת מכות אך איננו יכול להשתמש ביכולותיו ובנוסף איננו יכול להשתמש בפריטים.
ניטרול היריב (Disarm) - היריב יכול לזוז ולהשתמש ביכולות אך איננו יכול להרביץ למשך מספר שניות.
להשתיל את היריב במקום (Root) - היריב עוצר במקום ולא יכול לזוז אך יכול להשתמש ביכולויתו ובפריטיו.
הפחדת היריב (Fear) - בעת הפעלת יכולת זו היריב יתחיל לרוץ לכיוון הבסיס שלו, אך מושבת לחלוטין ואינו יכול לשנות כיוון, להשתמש בפריטים או ביכולות, או לעצור.
דמויות עם יכולות השבתה לסוגיו מכונות "Disablers".
יכולת המסיבות נזק ליריב בכמות גבוהה (Damage Ability) - יכולות המופעלות על ידי השחקנים ומסיבות נזק (הכוונה - נזק גדול ל-HP) לדמות אחת בלבד או נזק לשטח מסוים בו נמצאות הדמויות (הנקרא Area of Effect = AOE).
יכולת שכזו מכונה גם Nuke אם היא מסיבה נזק גבוהה בזמן קצר במיוחד, ועל כן דמויות עם יכולות כאלה מכונות "Nukers".
יכולות בריחה (Escape) - יכולות בה משתמש השחקן על מנת לברוח במהירות מהיריב באופן נראה או בלתי נראה (Invisibility).
ישנם יכולות מסוימות המשלבות כמה סוגים (למשל שגם מסיבות נזק וגם משביתות את היריב) - יכולות שכאלה המשביתות ומסיבות נזק ברדיוס גדול בדרך כלל ישמשו את השחקנים לבצע יוזמה (Initation) - התחלה יזומה של קרב קבוצתי.
דמויות עם יכולות כאלה מכונות "Initators".
היכולת המרכזית של כל דמות היא יכולת ה־Ultimate ("היכולת האולימטיבית") שהיא יכולת שהשחקנים מקבלים החל מרמה 6 ומעלה, והיא בעצם נותנת יתרון גדול לדמות על פני יריבו כשהיא מופעלת, וצורכת כמות מאנה גדולה, ועם זמן התקררות גדול בדרך כלל (Cooldown).
זמן התקררות קיים לכלל היכולות האקטיביות של הגיבורים וזהו פשוטו כמשמעו טיימר המופעל ליכולת אחרי שהיא הופעלה ועד שתוכל להיות מופעלת בפעם הבאה.
הפריטים הם נדבך חשוב מאוד במשחק ה־DOTA ויכולות לשנות לחלוטין תפקוד של הגיבורים, כאשר הם מחולקות למספר סוגים:
פריטים המשפרים את השחקן (נותנים Buff) לזמן מוגבל או נותנות בונוס פאסיבי מסוים קבוע.
למשל Aghanim's Scepter ("שרביטו של אגנהיים") הנותן בונוס משמעותי לאחד היכולות של השחקן.
פריטים הנותנים יכולת חדשה לשחקן - למשל נותן Stun ליריב, השתקה שלו או ניטרולו לזמן מסוים.
בנוסף ישנם פריטים הנותנים יכולת בלתי נראית (Invisible) לשחקנים, למשל Shadow blade.
פריטי Support הנקנים בדרך כלל על ידי דמויות ה־Support בעיקר ונותנים יתרון לכל הקבוצה: כמו Wards (משגיחים) הנותנים vision לקבוצה, פריטים מרפאים, משיבי מאנה, ועוד.
פריטי הפגה (despell) - נותנים לשחקן את האפשרות להוריד מעצמו או מאחרים יכולות השבתה או יכולות שמזיקות לתווך ארוך.
פריטי הגנה - פריטים המגנים בצורה כלשהי על השחקן.
לדוגמה Black King Bar - פריט שלאחר ההפעלה, מעניק למפעיל חסינות מרוב יכולות הקסם ופריטי היריב (Spell Immunity).
הפריטים כאמור הם חשובים במשחק זה, כאשר למשל היכולת להסתובב במפה באופן בלתי נראה ניתנת למספר דמויות מצומצם ביכולת הדמות עצמה, אך היא יכולת נפוצה מאוד שניתנת על ידי הפריטים, ומשמשת רבות למטרת איגוף שחקנים.
ניתן לגלות שחקנים בלתי נראים על ידי פריטי Support כמו Sentry או Dust.
הרבה מהפריטים נותנים יכולות פאסיביות בשילוב עם יכולות אקטיביות.
גם לפריטים יש זמן התקררות מהרגע שמופעלים ועד הרגע שיוכלו להיות מופעלים בפעם הבאה.
ישנו אף פריט המבטל את הזמן התקררות לחלוטין ונקרא "Refresher Orb" (מוגבל לשימוש אחד בכל 180 שניות, משתמשים בדרך כלל על מנת להפעיל יכולת Ultimate פעמיים ברצף).
שלבי המשחק ואסטרטגיות שונות לניצחון
מהלך המשחק העיקרי הוא ניסיון של ה־Hard Carry והCarry לאגור כמה שיותר נקודות ניסיון וזהב על מנת שיוכלו לקנות פריטים שיחזקו את יכולותיהם, כאשר כל גיבור שמת נותן לכל שחקני הקבוצה היריבה זהב ונקודות ניסיון בכמות גבוהה, בהתאם לכמות הזהב ונקודות הניסיון שיש לו.
כלומר אם נתפס שחקן עם יותר נקודות ניסיון וזהב (שאלו בדרך כלל ה־Hard Carry), והוא ימות, הוא יתן בהתאם הרבה יותר זהב ונקודות ניסיון לקבוצה השנייה שהרגה אותו.
ולכן שווה יותר עבור הקבוצה לתפוס את שחקני ה־Carry.
לאחר מכן עוברים ה־Carry לשלב הג'ונגל בו ה־Lane נעשה מקום מסוכן יחסית שבו יאגפו אותו שחקני היריב ולכן הCarry יסתובב בג'ונגל שלו, ואף בג'ונגל של הקבוצה היריבה, על מנת לאגור משם זהב ונקודות ניסיון, אם כי מעשה זה לבדו גם יכול להיות מסוכן עבורו ועליו להיזהר שלא ייתפס לבדו.
קבוצות יבצעו בדרך כלל במהלך המשחק "Gank" - איגוף (עם 3–4 שחקנים לפחות) על מנת לנסות ו"לצוד" את ה־Carry/Hard Carry של הקבוצה השנייה לבדו על מנת להורגו ולמנוע ממנו לצבור זהב ונקודות ניסיון, תוך כדי גריפת רווח של זהב ונקודות ניסיון עבור כלל שחקני הקבוצה.
כל מהלך המשחק מכוון בדרך כלל לקראת מפגש מלחמה, שיכול להיות ספונטני או מתוכנן, בין הקבוצות ונקרא Teamfight (מלחמה קבוצתית), ובו רוב או כל הקבוצה משתתפת והשחקנים מפגינים את מרב יכולותיהם (ומשתדלים להפעיל אותם ברגע המתוזמן המדויק והכי נכון) על מנת להרוג חלק או את כל שחקני הקבוצה היריבה.
הקבוצה שהשיגה את ידה על העליונה במפגשים מהסוג הזה בדרך כלל תהיה בדרך הבטוחה לנצח את המשחק מכיוון שהיא תהיה בעלת כמות הזהב ונקודות הניסיון הגבוהה יותר ושחקניה יותר חזקים ובעלי רמות גבוהות יותר, עם פריטים (Items) טובים יותר, מהקבוצה שהפסידה את ה־Teamfight.
שחקנים אלו נקראים במשחק "Pushers" ותפקידם לבצע כמה שיותר "דחיפה" ביחד עם החיות בשליטת המחשב (הנקראות קריפים - Creeps) על מנת להשמיד מגדלים מבלי שיתפסו, כמו כן למשוך זמן ו"תשומת לב" (מה שמכונה לתת "Room") מהקבוצה היריבה, בזמן שה-Hard Carry של קבוצתו אוגר זהב ונקודות ניסיון בבטחה בג'ונגל.
למשחק יש כנסים ואירועים רבים, בניהם כנסי מעריצים המתחפשים ל"גיבורים" מהמשחק, וטורניר האליפות The International בו קבוצות מקצועניות מרחבי העולם מתחרות על פרסים בשווי מיליוני דולרים.
DOTA הוא אחד מהמשחקים הפופולרים בעולם בז'אנר ה-Moba.
ב-16 בפברואר 2021 הודיעה Netflix על סדרת אנימה בשם DOTA: Dragon's Blood, המבוססת על המשחק.
הסדרה, שהופקה על ידי סטודיו מיר, יצאה לצפייה ב-25 במרץ 2021 ובעלת 8 פרקים.
עקב הצלחת הסדרה, ב-18 בינואר 2022 יצאה העונה השנייה, וב-11 באוגוסט 2022 יצאה העונה השלישית שניהן עם 8 פרקים כל אחת.
ישנם חמישה שחקנים ישראלים אשר שיחקו בליגות הרשמיות של Valve ב-Dota 2; טל "Fly" אייזיק, נטע "33" שפירא, עידן "MagicaL" ורדניאן, אדם "Aramis" מורוז וירין "yarin" לוגסי.
טל "Fly" אייזיק היה הישראלי הראשון אשר שיחק ב-The International, ב-2013, וזכה בסך הכל ב-6 טורנירי "מייג'ור", וזכה בסכום כולל המוערך בכ-2.7 מיליון דולר.
נטע "33" שפירא היה הישראלי הראשון אשר זכה The International, ב-2022, וזכה בסכום כולל המוערך בכ-2.2 מיליון דולר.
"Dope" (בעברית: "סם") הוא סינגל שיווקי של זמרת הפופ האמריקאית ליידי גאגא.
השיר יצא לאור ב-4 בנובמבר 2013, כסינגל השיווקי השני מתוך אלבום האולפן השלישי של גאגא, Artpop.
גאגא הכריזה על הוצאתו של השיר כסינגל שיווקי דרך הרשת החברתית שלה "Little Monsters".
כשיצא הסינגל לאור, הודיעה גאגא כי לא יצא לו ווידאו קליפ, אך תצא תמונה בערוץ ה-Vevo שלה.
השיר זכה להצלחה עולמית כאשר הצליח להיכנס למצעדים רבים, ואף להגיע למקום הראשון במצעדים שבהונגריה וספרד.
גאגא ביצעה את השיר בפסטיבל המוזיקה של יוטיוב בשנת 2013, כשהיא לובשת חולצה אדומה ומנגנת בפסנתר תוך כדי שהיא בוכה.
הופעתה, בהיבט המוזיקלי שלה, זכתה לשבחים על מנת הרגש שבה.
השיר מדבר על שימוש בסמים, ושתיית אלכוהול והתוצאות שהם מביאים.
בין מילות השיר ניתן לראות שגאגא כותבת: "המסיבה רק החלה ואני מבטיחה שזה הוא המשקה האחרון שלי [מרמז על אלכוהוליזם], אני יודעת שנכשלתי שוב כי איבדתי את חברי היחידי, ואני מקווה שאלוהים יסלח לי על חטאיי".
מילות השיר מתארות מצב עגום שבו גאגא מתארת את עצמה כאלכוהוליסטית שמשתמשת בסמים, דבר אשר פוגע לה בקשרים החברתיים, ומרחיק ממנה את חברה האחרון שעוד נשאר לה.
היא גם כותבת כי היא מקווה שאלוהים יסלח לה על כל החטאים שנגמרים עקב שגרת האלכוהול והסמים היומיומית שלה.
השיר זכה לתשבחות חיוביות רבות, כאשר המבקרים החמיאו על הפשטות שבו, ועל המסר שהוא מעביר בנוגע לשימוש בסמים.
המבקרים גם החמיאו לגאגא על התוכן הלירי שבשיר.
מבחינה ליברלית הוא מדבר על שימוש בסמים ועל הכמיהה לאהבה ארוכה.
לפני שיצא השיר לאור, העלתה גאגא תמונה של עצמה באינסטגרם, כשהיא חובשת כובע שעליו כתובה המילה "DOPE".
היא גם פרסמה את מילות השיר ואת אורכו של השיר.
כשפרסמה את עטיפת השיר, השוו אותה כלי התקשורת לכמה כרזות של סרטי אימה שונים.
השיר זכה להצלחה רבה בעולם, ובשיאו כבש שתי צמרות מצעדים.
Double Dutchess (בעברית: דוכסית כפולה) הוא אלבום האולפן השני של הזמרת-יוצרת האמריקאית פרגי.
האלבום יצא לאור ב-22 בספטמבר 2017, על ידי חברת התקליטים התקליטים BMG, ומוזיקת הדוכסית רקורדס.
מתוך האלבום יצאו שישה סינגלים בסך הכול.
האלבום היה אמור לצאת במקור בשנת 2016, אך בגלל שפרגי החליטה כי האלבום אינו בשל היא דחתה אותו עד לשנה הבאה.
האלבום כולל שיתופי פעולה עם יו גוטי, ניקי מינאז', ריק רוס ובנה של פרגי אקסל ג'ק.
אלבום הסולו הראשון של פרגי The Dutchess, יצא לאור כבר בספטמבר 2006, על ידי חברת התקליטים אינטרסקופ רקורדס, וחברת התקליטים של וויל.
האלבום זכה לביקורות מעורבות, אך הצליח בצורה יוצאת דופן והפך לאחד מאלבומי הבכורה המצליחים ביותר של זמרת.
האלבום הגיע למקום ה-2 במצעד הבילבורד 200, ומכר למעלה מ-5 מיליון עותקים בארצות הברית בלבד.
באפריל 2010, השתתפה פרגי בשיר "Gettin Over You", ביחד עם דייוויד גטה, כריס וויליס, ולמפאו.
השיר זכה להצלחה נאה ובשיאו הגיע למקום ה-31 במצעד הבילבורד הוט 100. בנובמבר באותה שנה, היא כתבה והפיקה חלקים מהשיר "All of the Lights", של קניה וסט.
בשנת 2011, היא הוציאה שיתוף פעולה שכלל את גאנז אנד רוזס וסלאש הנקרא, "Beautiful Dangerous".
Doolittle הוא אלבום הסטודיו השני של להקת הרוק האלטרנטיבי הפיקסיז, שיצא לאור בשנת 1989 בחברת התקליטים 4AD בהפקתו של גיל נורטון.
האלבום נחל הצלחה גדולה בארצות הברית ובבריטניה וקידם את מעמד הלהקה בשיח הציבורי של אותן שנים.
האלבום עוסק בשלל נושאים שליליים כמו אלימות, מין, אלכוהוליזם, זנות ושימוש בסמים מצד אחד ומהצד השני עוסק גם בנושאים חיוביים, כמו אהבה, שלום וחיים אישיים.
כמו כן קיימים כמה שירים באלבום אשר עוסקים במוות, דבר שהיה חדשני באותן השנים.
בעקבות אלבום הבכורה Surfer Rosa משנת 1988, שקיבל ביקורות מרשימות אך לא הצליח מבחינה מסחרית, יצאה הלהקה לסיבוב הופעות אירופאי עם להקת ה-"Throwing Muses" ולאחר מכן לסיבוב הופעות במדינות צפון אמריקה.
במהלך תקופה זו החל הסולן וכותב השירים הראשי פרנק בלאק (שכונה בתקופה זו "בלאק פרנסיס") לכתוב חומר חדש לאלבום עתידי, עם שירים כמו "Dead", "Hey", "Tame", ו"There Goes My Gun".
שירים אלה הוקלטוו במהלך מספר "סשנים" של תוכנית הרדיו של ג'ון פיל בשנת 1988, והקלטה חיה של "Hey" הופיעה במיני-אלבום חינמי שהופץ יחד עם המגזין "Sounds" של 1988.
באמצע השנה החלו חברי הלהקה להקליט גרסאות דמו לשירים.
הלהקה פנתה לאולפן ההקלטות בבוסטון "Eden Sound", שבאותה העת כלל רק חדר קטן במרתף מספרה.
הם הקליטו באולפן במשך שבוע.
לאחר השלמת קלטת הדמו, הציע מנהל הלהקה קן גוז שני מפיקים לאלבום; גיל נורטון מליברפול ואד סטסיום האמריקאי (שעבד בין היתר עם הראמונס, Talking Heads, ומוטורהד).
הפיקסיז עבדו בעבר עם נורטון בעת הקלטת הסינגל "Gigantic" במאי 1988. לבסוף נורטון נשכר כמפיק.
הקלטות האלבום החלו ב־31 באוקטובר 1988, באולפני "Downtown Recorders" בבוסטון, מסצ'וסטס.
חברת התקליטים 4AD נתנה ללהקה תקציב של 40,000 דולר, לא כולל תשלום למפיק.
זה היה סכום צנוע עבור אלבום בחברת תקליטים גדולה בשנות השמונים; עם זאת, תקציב זה היה גדול פי ארבעה מהסכום שהוצא באלבום הקודם של הלהקה, Surfer Rosa.
ההקלטות נמשכו שלושה שבועות והסתיימו ב־23 בנובמבר של אותה שנה.
ההפקה החלה ב־28 בנובמבר כאשר הלהקה עברה לאולפני "Carriage House", סטודיו למגורים בסטמפורד, קונטיקט, כדי לפקח על ההפקה ולהקליט שירים נוספים.
נורטון גייס את סטיב הייגלר כעורך המוזיקה, איתו עבד באולפני פורט אפאצ'י.
במהלך ההפקה הוסיפו הייגלר ונורטון ערוצים נוספים של גיטרות ושירה לשירים, כולל אובר-דאבינג לגיטרות בשיר "Debaser" ושירה כפולה בשיר "Wave of Mutilation".
במהלך ההקלטות, נורטון ייעץ לפרנק בלאק לשנות כמה שירים.
למשל, השיר "There Goes My Gun" היה במקור בסגנון מהיר הרבה יותר אך בעצתו של נורטון, בלאק האט את הקצב.
הצעותיו של נורטון לא תמיד תאמו לרצונותיו האמנותיים של בלאק.
לאחר שנורטון הציע להוסיף בתים לשירים ולהאריך שירים שאורכים כשתי דקות, בלאק לקח אותו לחנות תקליטים בעיר, ונתן לו עותק של הלהיטים הגדולים ביותר של באדי הולי, בו מרבית השירים אורכים כשתי דקות.
הוא אמר לנורטון, "אם זה מספיק טוב לבאדי הולי ..." בריאיון לרולינג סטון, נזכר בלאק בהמשך כי "בתקליט הזה הוא מנסה לגרום לנו להיות, בוא נגיד, מסחריים, ואנחנו מנסים להישאר גראנג'יים משהו ".
האלבום מציג מיקס אקלקטי של סגנונות מוזיקליים: לצד שירים מהירים ואגרסיביים כמו "Tame" ו-"Crackity Jones" המאופיינים בסימן ההיכר של הלהקה – דינמיקה רועשת-שקטה – מופיעים שירים יותר שקטים, איטיים ומלודיים כמו "Silver", "I Bleed", ו - "Here Comes Your Man".
באלבום משולבים גם כלי נגינה נוספים שלא הופיעו בהקלטות קודמות.
למשל בשיר "Monkey Gone to Heaven" מנגנים שני כינורות ושני צ'לואים.
לאחר שחרורו, האלבום נמכר בהתמדה באמריקה, ושבר מכירות של 100,000 עותקים לאחר חצי שנה.
בתחילת 1992, בזמן שהלהקה שימשה כלהקת תמיכה בלהקה "U2" בסבב ה - 'Zoo TV Tour' שלהם, האלבום מכר 1,500 עותקים בשבוע.
באמצע 1993, שנתיים לאחר אלבומה האחרון של הלהקה, "Trompe le Monde", נראו מכירות בממוצע 1,200 עותקים בשבוע.
האלבום הוסמך לאלבום זהב על ידי התאחדות תעשיית ההקלטות של אמריקה בשנת 1995.
כעשר שנים לאחר פירוק הלהקה האלבום עדיין מכר בין 500 ל-1,000 עותקים בשבוע; בהופעת האיחוד מכירות האלבום קפצו שוב עד 1,200 עותקים בשבוע.
בסוף 2005 ההערכות הטובות ביותר הציבו את סך המכירות באמריקה בין 800,000 למיליון עותקים.
נכון לשנת 2015 המכירות בארצות הברית חרגו מעל ל-834,000 עותקים על פי נתוני "Nielsen SoundScan".
התגובה לאלבום בכלי התקשורת הייתה חיובית באופן כללי, כאשר האלבום עורר שבחים מכמה מבקרי מוזיקה מרכזיים.
כתב המגזין NME, אדווין פונסי, העיר כי "לשירים ב"Doolittle" יש את הכוח לגרום לך ממש לקפוץ מהעור שלך מהתרגשות".
מבקר מגזין Q, פיטר קיין, כתב כי "רעש מובנה בקפידה והתעקשות קצבית ישירה הם הגיוניים לחלוטין." טים רולסטון ממגזין "דיילי טלגרף" שיבח את האלבום וכינה אותו "אלבום רוק'נרול מנצנץ".
הוסיף רולסטון ואמר כי האלבום היווה את "חצי השעה הטובה ביותר עד כה" של הפיקסיז.
מספר כלי תקשורת אחרים פרסמו ביקורות חיוביות על האלבום, בבריטניה ובארצות הברית.
רוברט כריסטיאגו מהעיתון "The Village Voice" כתב כי "הם מאוהבים והם לא יודעים עם מה - עם רוקנרול, מה שמלביב בתקופה שבה כל כך הרבה נשירות מכללות איבדו קשר עם האמיתיות".
עם זאת, הוא הגיע למסקנה ש"פרסום מהיר מדי עלול להרוס אותם".
היו שביקרו את האלבום בצורה חריפה יותר.
מגזין "טיים אאוט" האמריקאי פרסם ביקורת בה נכתב כי "הפקת תיאטרון הצעצועים של גיל נורטון עושה דרמה מתוך מה שהיה אמור להיות משבר".
מגזין "ספין" פרסם ביקורת של מאה מילים בדיוק על האלבום, בה כתב המבקר ג'ו לוי "הטירוף פחות סוריאליסטי ויותר מטופש, והשירים עצמם דומים יותר לשירים ופחות להרפתקאות".
מגזין "הרולינג סטון", שבחן את האלבום ביולי 1989 העניק לו שלושה וחצי כוכבים מתוך חמישה.
הוא הופיע בכמה מרשימות "האלבום הטוב ביותר" שפורסמו בארצות הברית בסוף שנת 1989; גם הרולינג סטון וגם "The Village Voice" הציבו את האלבום במקום העשירי ברשימת 100 האלבומים הטובים של השנה, ומגזיני המוזיקה העצמאיים "Sounds" ו"מלודי מייקר" דירגו שניהם את האלבום בתור השני הטוב ביותר באותה שנה.
'NME' דירג את האלבום גם הוא במיקום גבוה, והוא הוצב במקום הרביעי והמכובד ברשימת סוף השנה שלו.
בשנת 2020 מגזין הרולינג סטון פרסם רשימה מחודשת בשם 500 האלבומים הגדולים בכל הזמנים, שם הופיע האלבום במקום ה-141.
משום שאין להם ילדים בדרך כלל ההוצאות של זוגות אלו נמוכות יחסית ולכן גם ההכנסה המשותפת שלהם גבוהה יותר בהשוואה לזוגות עם ילדים בהם לעיתים רבות הכנסה אחת בלבד מכסה שלושה אנשים או יותר.
כמו כן, המשמעות לכך שבני זוג אלו יכולים להתחייב באופן מלא לקריירה שלהם מובילה לרוב לכך שהם מסוגלים להתקדם מהר יותר בקריירה שלהם ובאופן זה להגדיל באופן ניכר יותר את ההכנסה המשותפת שלהם לאורך זמן.
זוגות מסוג זה הפכו בהדרגה נפוצים יותר ויותר במדינות מערביות.
המונח אינו מתייחס לזוגות מבוגרים שחיים לבדם משום שילדיהם הבוגרים הפכו עצמאיים ועברו להתגורר בבית/דירה נפרד/ת.
מדובר בתופעה חדשה יחסית בחברה המערבית, אשר הושפעה רבות מהשינויים החברתיים שחלו בשנים שלאחר מלחמת העולם השנייה.
בעוד שבעבר הדבר לא היה מקובל מבחינה חברתית, ועבור מרבית הזוגות הבעל היה תמיד זה שפירנס את המשפחה, בעוד שהאישה עשתה את עבודות הבית כאשר במקביל הזוגות הקימו ביחד משפחות גדולות עם ילדים רבים.
בנוסף, בעבר הבאת ילדים לעולם היוותה גם ערובה לכך שהצאצאים יוכלו בעתיד לטפל בהוריהם הקשישים.
עם זאת, בכלכלה של מדינות רבות בעולם המערבי, הבאת ילדים לעולם יקרה במיוחד, וכמו כן עם השנים נהיה הרבה יותר ברור שחלק ניכר מהזוגות לא ממשיכים להישאר יחד כל חייהם.
בנוסף לכך, במקרים רבים, משום שעלויות המחייה כיום גבוהות בהרבה מבעבר, ומשום שלעיתים רבות הכנסה בודדת כבר לא מספיקה לכסות משפחה בהווה, שני בני הזוג לרוב נאלצים לעבוד.
שינויים בולטים נוספים שחלו בחברה במהלך המאה ה-20 אשר תרמו לכך שאנשים רבים בעולם המערבי בוחרים שלא להביא לעולם ילדים כוללים את פיתוח הגלולה למניעת היריון, האמנציפציה של הנשים בחברה המערבית, וכמו גם ירידת השפעתה של הכנסייה.
יתר על כן, עם עליית האינדיבידואליזם, אנשים רבים יותר מודאגים פחות ממה שאחרים מצפים מהם.
המונח משמש לעיתים כמונח גנאי מצד אנשים שסבורים שמדובר בגישה אגואיסטית או נהנתנית של אנשים אשר עבורם המטריאליזם גבר על ערכי המשפחה.
המונח נטבע בשנות ה-80 של המאה ה-20 בשיא של תרבות היאפים.
המיתון הגדול באותה העת חיזק את המגמה החברתית הזו, מכיוון שבאותה העת כמות גדולה יחסית של זוגות צעירים בעולם המערבי בחרו לחכות זמן רב יותר להביא ילדים לעולם, או שבחרו לא להביא לעולם ילדים.
חברת dormakaba Holding AG (בעבר נקראה "Kaba Holding AG") היא קבוצה עולמית העוסקת במנעולים ומוצרי אבטחה שממוקמת ברומלאנג, שווייץ.
החברה מעסיקה כ-16,000 עובדים ביותר מ-50 מדינות.
"dormakaba" נוצרה כתוצאה ממיזוג בין חברת "kaba" לחברת "dorma" בספטמבר 2015.
החברה נסחרת בבורסת SIX השווייצרית.
באפריל 2015 חברת dorma הגרמנית, וחברת kaba השווייצרית, הודיעו על כוונתם להתמזג, ובסוף אוגוסט 2015 האיחוד הושלם.
dormakaba החלה את פעילותה ב - 1 בספטמבר 2015.
לשתי החברות ישנה היסטוריה של למעלה ממאה שנה.
בשנת 1862, הקים פרנץ באואר בציריך את kaba כחנות לייצור קופות רושמות ופריצת מנעולים, מאוחר יותר בשנת 1915, נמכרה החנות לליאו בודמר, ששינה את שם החברה ל - Bauer AG.
בשנת 1934 המציאה החברה את המפתח ההפיך (Reversible Key) ורשמה את הפטנט על שמה של חברת קבה.
עם השנים חברת Bauer AG גדלה בהדרגה, והתרחבה לרחבי אירופה.
בשנת 1995 שונה שם החברה מ - Bauer Holding AG, ל - Kaba Holding AG ומניות החברה נסחרו בבורסה של ציריך.
בשנת 2000 השתלטה kaba על חברת Unican Security Systems במונטריאול, קנדה, ובכך התרחבה גם לצפון אמריקה, והוסיפה את המותגים Silca, Ilco כחלק מהמיזוג.
במשך השנים חברת Kaba גדלה, ובשנת 2015 התמזגה לתוך חברת dormakaba.
1908: נוסדה חברת Dörken & Mankel KG בגרמניה.
1950: החברה החלה ביצור מחזירי דלת.
1962: החלה בייצור דלתות אוטומטיות.
1976: פרזולים לדלתות זכוכית מתווספים למגוון המוצרים.
1978: הייצור הופך להיות בינלאומי - הוקם מתקן ייצור ראשון בסינגפור.
1987: פתרונות בטיחות ומערכות בקרת יציאה לשעת חירום.
2002: ייצור קירות ניידים מסחריים.
2013: מחזור שנתי של יותר ממיליארד אירו.
2015: החברה מתמזגת עם חברת kaba לתוך חברת dormakaba.
הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 23 במאי 2020 עיר ג'קסונוויל, פלורידה אולם Daily's PlaceTIAA Bank Field מספר צופים 0 (מאחורי דלתיים סגורות) סדרת אירועי שלם וצפה של AEWRevolutionDouble or Nothing(2020)All Out סדרת אירועי Double or Nothing2019Double or Nothing(2020)2021
(2020) Double or Nothing היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-23 במאי 2020 והוא היה האירוע השני בסדרת אירועי Double or Nothing.
האירוע היה אמור להיערך ב-MGM גרנד גרדן ארנה, בפרוורי לאס וגאס של פרדייז, נבדה.
לעומת זאת, האולם נאלץ לבטל את כל קיומי האירועים עקב התפרצות מגפת הקורונה.
הארגון הכריז על כך שהאירוע יתקיים כמתוכנן במבנה של קבוצת הפוטבול, ג'קסונוויל ג'אגוארס בג'קסונוויל, פלורידה, כשרוב הקרבות באירוע יתקיימו באולם ה-Daily's Place, שהוא אמפיתיאטרון סמוך ל-TIAA Bank Field (מגרשה הביתי של קבוצת הפוטבול).
תשעה קרבות התנהלו באירוע, כולל אחד שהתקיים במופע המקדים לאירוע.
בקרב המרכזי, מאט הארדי והאליט (אדם פייג', קני אומגה, מאט ג'קסון וניק ג'קסון) ניצחו את The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) בקרב סטדיום סטמפיד.
ההצלחה בספטמבר 2018 בעקבות האירוע All In, שאותו הרימו המתאבקים מקבוצת The Elite (קודי, היאנג באקס וקני אומגה), גרמה להם לקבל ביקורות חיוביות ותמריץ לקראת קיום אירועים חדשים בעתיד.
ב-1 בינואר 2019, ארגון ההיאבקות All Elite Wrestling נוסד והכריז על קיום אירוע חדש, שנקרא בשם Double or Nothing אשר התקיים ב-25 במאי ב-MGM גרנד גרדן ארנה, בפרוורי לאס וגאס של פרדייז, נבדה.
ב-5 בפברואר 2020, הארגון הודיע על קיום אירוע שני בסדרה באותו אולם ב-23 במאי.
לפי מגזין ההיאבקות Wrestling Observer Newsletter, 6,000 כרטיסים לאירוע נמכרו ביום הראשון של המכירה.
ב-8 באפריל, האולם שהיה אמור לארח את האירוע ביטל את כל קיומי האירועים בו עד ל-31 במאי עקב התפרצות מגפת הקורונה.
בתגובה, ארגון ההיאבקות AEW הכריז על כך שהאירוע יתקיים כמתוכנן ממקום בלתי ידוע.
עוד באותה הנשימה, אושר שהאולם יארח את האירוע השלישי בסדרת אירועי Double or Nothing ב-29 במאי 2021. ב-22 במאי, יום לפני קיום האירוע, רשת הטלוויזיה TNT שידרה תוכנית של שעה אשר נקראה Countdown to Double or Nothing.
לתוכנית זו היו 344 אלף צפיות.
כמו כל אירועי הספורט בכלל ובאירועי ההיאבקות המקצועית בפרט, אירוע זה הושפע על ידי מגפת הקורונה.
ב-8 באפריל, אולם ה-MGM גרנד גרדן ארנה נאלץ לבטל את כל קיומי האירועים בו עד ל-31 במאי עקב התפרצות המגפה.
נבדה הייתה במצב חירום מאז ה-12 במרץ, כשהיא אסרה על התקהלות אנשים עד להודעה חדשה.
בתגובה, ארגון ההיאבקות AEW החליט להמשיך בקיום האירוע ממקום בלתי ידוע.
לאחר מכן, נודע שהאירוע יתקיים באולם ה-Daily's Place שבג'קסונוויל, פלורידה בנוסף לקרב המרכזי שיתקיים באצטדיון TIAA Bank Field, המשמש כמגרשה הביתי של קבוצת הפוטבול, ג'קסונוויל ג'אגוארס.
כמו כן, הודעה על קיום אירוע שלישי בסדרת אירועי Double or Nothing לא איחרה לבוא, כשהאירוע הבא בסדרה הוכרז ל-29 במאי 2021 ב-MGM גרנד גרדן ארנה.
בנוסף למדיניות ההחזר הכספי, כרטיסים שנרכשו עבור האירוע של שנת 2020, יהיו תקפים לאותו אירוע של שנת 2021.
ב-30 במרץ 2020, הארגון הכריז על יצירת אליפות משנית בשם אליפות TNT של AEW, כשהאלוף הראשון יקבע לאחר קיום של טורניר בן שמונה מתאבקים, כך שהמנצח בגמר יוכתר כאלוף TNT הראשון של AEW.
הטורניר החל ב-8 באפריל בתוכנית השבועית Dynamite, כשהגמר נקבע לאירוע Double or Nothing.
בחצאי הגמר אשר התקיימו בפרק של התוכנית ב-29 באפריל, קודי ולאנס ארצ'ר ניצחו את דארבי אלין ודאסטין רודס, בהתאמה, מה שהוביל לכך שהשניים יתחרו ביניהם על התואר.
בפרק של התוכנית Dynamite ב-13 במאי, הוכרז שמתאגרף העבר, מייק טייסון, יציג את חגורת האליפות החדשה בפני הזוכה בטורניר.
ב-6 במאי בתוכנית Dynamite, אלוף העולם של AEW, ג'ון מוקסלי, ניצח את פרנקי קאזריאן בקרב יחידים שאינו היה על תוארו.
רגעים ספורים לאחר מכן, חברי קבוצת הדארק אורדר תקפו את מוקסלי, קאזריאן ואת קבוצתו של האחרון, SoCal Uncensored (כריסטופר דניאלס וסקורפיו סקיי).
מנהיג קבוצת הדארק אורדר, מר ברודי לי, הגיע לזירה ואיתגר את מוקסלי לקרב על האליפות, אתגר שאליו מוקסלי נענה בחיוב.
מאוחר יותר באותה התוכנית, הקרב ביניהם הפך רשמי לאירוע Double or Nothing.
ב-6 במאי בתוכנית Dynamite, קרב קזינו סולם בן תשעה משתתפים נקבע לאירוע Double or Nothing, כשהמנצח בו יקבל קרב עתידי על אליפות העולם של AEW.
חוקי הקרב פורסמו שבוע לאחר מכן כאשר שני מתאבקים יהיו הראשונים בזירה ובכל 90 שניות, משתתף אחר יכנס.
המנצח בקרב הוא זה שיסיר את אסימון הקזינו אשר יהיה תלוי על וו התלייה מעל הזירה.
דארבי אלין, קולט קבנה, אורנג' קאסידי, ריי פיניקס, סקורפיו סקיי, קיפ סביאן, פרנקי קאזריאן ולוצ'סאורוס אושרו כמשתתפים בקרב, כאשר המשתתף האחרון נשאר מסתורי והוחלט להכריזו רק במועד הקרב עצמו באירוע.
לאחר שפיניקס ספג פציעה ב-20 במאי בתוכנית Dynamite, נודע שג'ואי ג'נלה יחליף אותו.
ב-13 במאי בתוכנית Dynamite, היקארו שידה, שהייתה בראש טבלת הדירוג של מחלקת הנשים, ניצחה את פנלופה פורד, קריס סטטלנדר ודוקטור בריט בייקר בקרב מרובע.
מאוחר יותר, פורסם ששידה תאתגר את ניילה רוז לקרב על אליפות הנשים של AEW באירוע Double or Nothing.
במהלך ריאיון עם שידה מאחורי הקלעים, רוז תקפה אותה בעזרת מקל במבוק.
אז, נודע שהקרב ביניהן קיבל התניה מסוג קרב ללא פסילות וללא ספירות חוץ.
במהלך קרב הנשים המרובע, דוקטור בריט בייקר תקפו את קריס סטטלנדר מחוץ לזירה ואף ביצעה עליה את מהלך ההכנעה שלה, הלוקג'ו, שאפשר להיקארו שידה להצמיד לניצחון את פנלופה פורד.
למרות תוצאת הקרב, בייקר המשיכה בביצע מהלך ההכנעה שלה על סטטלנדר.
לאחר מכן, קרב בין בייקר לסטטלנדר נקבע לאירוע Double or Nothing.
בעקבות פציעה שבייקר ספגה ב-20 במאי בתוכנית Dynamite, פורסם שפנלופה פורד תחליף את בייקר ותתמודד במקומה מול סטטלנדר.
ב-20 במאי בתוכנית Dynamite, שון ספירס הביע את חוסר שביעות רצונו על כך שהוא לא שובץ לקרב באירוע Double or Nothing.
הוא דרש קרב נגד דאסטין רודס.
לאחר מכן, קרב זה הפך רשמי לאירוע Double or Nothing.
+ אישיויות אחרות על המסך תפקיד: שם:צוות השידור באנגליתג'ים רוס (אירוע)טוני שיבאני (אירוע)אקסקליבר (מופע מקדים + אירוע)טאז (מופע מקדים)צוות השידור בספרדיתאלכס אבראנטסווילי אורבינהכרוזיםדאשה גונזלסג'סטין רוברטס (קרב סטדיום סטמפיד)שופטיםאובריי אדוארדסברייס רמסבורגפול טרנרריק קנוקסמראייןאלכס מארווז
קרב אחד בודד התקיים במהלך המופע המקדים אשר נודע בשם "The Buy In" ובו בסט פרנדס (צ'אק טיילור וטרנט) התמודדו מול פרייבט פארטי (אייזיאה קאסידי ומארק קוון) בקרב זוגות אשר קבע את הטוענים לכתר לאליפות הזוגות של AEW.
בסט פרנדס ביצעו על קוון את מהלך הסיום המשותף שלהם, סטרונג זירו, כדי לנצח בקרב ולהפוך לטוענים לכתר.
האירוע עצמו נפתח בקרב קזינו סולם אשר הכיל את קולט קבנה, דארבי אלין, ג'ואי ג'נלה, פרנקי קאזריאן, קיפ סביאן, אורנג' קאסידי, לוצ'סאורוס, סקורפיו סקיי ומשתתף מסתורי וקבע מי מביניהם יקבל קרב עתידי על אליפות העולם של AEW.
חוקי הקרב התקיימו בצורה שבה שני מתאבקים היו הראשונים בזירה ובכל שתי דקות, משתתף אחר נכנס.
פרנקי קאזריאן היה הראשון בזירה כאשר חברו לקבוצת SoCal Uncensored, סקורפיו סקיי נכנס כמספר השני.
קיפ סביאן (שלווה לקרב על ידי פנלופה פורד וג'ימי האבוק) נכנס כמספרי השלישי ודארבי אלין נכנס אחריו.
אורנג' קאסידי וקולט קבנה נכנסו כמספר החמישי והשישי, בעוד שג'ואי ג'נלה ולוצ'סאורוס נכנסו כמספר השביעי והשמיני.
המשתתף המסתורי נגלה כמתאבק בריאן קייג' (שלווה לקרב על ידי טאז) והוא היה האחרון שנכנס לקרב.
הוא הציג עליונות מוחלטת על שמונת המשתתפים האחרים בקרב, אף על פי שבשלב מסוים בקרב כל השמונה עשו כמיטב יכולתם כדי לנטרל אותו לאחר שהם כיסו את גופו מחוץ לזירה בעזרת חפצים כבדים.
קייג' הצליח להתגבר על מכשולים אלה ולאחר מכן הסיר את אסימון הקזינו.
כתוצאה מכך, הוא זה שהשיג לעצמו קרב על אליפות העולם של AEW.
בקרב השני, MJF (שלווה לקרב על ידי וורדלו) התמודד מול ילד הג'ונגל.
MJF השיג את הניצחון בקרב לאחר שהצמיד את ילד הג'ונגל תוך כדי שהוא אחז במכנסיו של האחרון.
אז, קודי (שלווה לקרב על ידי ארן אנדרסון) ולאנס ארצ'ר (שלווה לקרב על ידי ג'ייק רוברטס) התחרו ביניהם בגמר הטורניר אשר קבע את אלוף TNT הראשון של AEW.
לאחר מספר התערבויות מצד אנדרסון ורוברטס, השניים הורחקו על ידי השופט ונשלחו אל מאחורי הקלעים.
בסיום, קודי ביצע על ארצ'ר פעמיים את מהלך הסיום שלו, הקרוס רודס, כדי לנצח בקרב ולזכות בתואר.
לאחר מכן, מתאגרף העבר, מייק טייסון, העניק לקודי את חגורת האליפות החדשה.
בקרב שבא לאחר מכן, קריס סטטלנדר התמודדה מול פנלופה פורד.
סטטלנדר השיגה את הניצחון בקרב לאחר שהיא ביצעה על פורד את מהלך הסיום שלה, ה-Big Bang Theory.
לאחר מכן, דאסטין רודס (שלווה לקרב על ידי ברנדי רודס) התחרה נגד שון ספירס.
רודס ניצח בקרב לאחר שביצע על האחרון את מהלך ה-Final Reckoning.
בקרב הבא, ניילה רוז הגנה על אליפות הנשים של AEW נגד היקארו שידה בקרב ללא פסילות וללא ספירות חוץ.
שידה זכתה בתואר לאחר שהכתה את רוז בעזרת מקל במבוק ואז ביצעה עליה את מהלך ה-Running Knee.
בקרב הלפני האחרון, ג'ון מוקסלי הגן על אליפות העולם של AEW נגד מר ברודי לי.
לקראת סוף הקרב, מוקסלי ביצע על לי את מהלך ה-Paradigm Shift על רמפת הכניסה שחיברה בין המדרגות לבין הזירה עצמה.
כתוצאה ממהלך זה, קטע זה קרס.
לאחר ששניהם התאוששו ואף על פי שדם ניגר מראשו של לי, מוקסלי ביצע על האחרון את מהלך הסליפר הולד ואף גרם לו להתעלף, מה שהקנה למוקסלי הגנה מוצלחת על התואר.
הקרב המרכזי היה קרב סטדיום סטמפיד בין מאט הארדי וקבוצת האליט (אדם פייג', קני אומגה, מאט ג'קסון וניק ג'קסון) לקבוצת The Inner Circle (כריס ג'ריקו, ג'ייק הייגר, סמי גווארה, סנטנה ואורטיז).
הקרב התקיים באצטדיון TIAA Bank Field, המשמש כמגרשה הביתי של קבוצת הפוטבול, ג'קסונוויל ג'אגוארס.
לאחר שהקבוצות נאבקו ביניהם ברחבי האצטדיון, אומגה ביצע על גווארה את מהלך ה-One-Winged Angel מאזור הכיסאות של האצטדיון אל תוך משטח שהיה מתחתיהם ולאחר מכן הצמיד אותו, שהקנה לקבוצתו את הניצחון בקרב.
לאחר שהאירוע הסתיים, הנשיא של AEW, טוני חאן הודיע שהמנצח בקרב הקזינו סולם, בריאן קייג' יפדה את אסימון הקזינו שלו על מנת לאתגר את ג'ון מוקסלי לקרב על אליפות העולם של AEW באירוע Fyter Fest.
בתוכנית השבועית העוקבת של Dynamite, אלוף ה-TNT החדש, קודי, הצהיר שהוא יערוך אתגר פתוח בכל שבוע על תוארו.
קרב באטל רויאל התקיים מאוחר יותר באותו הערב על מנת לקבוע את זהות הטוען לכתר הראשון לאליפות של קודי בשבוע לאחר מכן.
בקרב זה, ילד הג'ונגל ניצח.
בקרב בין קודי לאחרון ב-3 ביוני בתוכנית השבועית Dynamite, קודי ניצח את ילד הג'ונגל והגן על תוארו בהצלחה.
מחצית המשתתפים בטורניר הוכרזה ב-31 במרץ בתוכנית Dark, כשהיתר הוכרזו לילה לאחר מכן בתוכנית Dynamite.
הטורניר החל ב-8 באפריל בתוכנית Dynamite, כשהגמר התקיים באירוע Double or Nothing, שנערך ב-23 במאי.
הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 25 במאי 2019 עיר פרדייז, נבדה אולם MGM גרנד גרדן ארנה מספר צופים 11,000 סדרת אירועי שלם וצפה של AEWראשוןDouble or Nothing(2019)Fyter Fest סדרת אירועי Double or NothingראשוןDouble or Nothing(2019)2020
(2019) Double or Nothing היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-25 במאי 2019 ב-MGM גרנד גרדן ארנה, בפרוורי לאס וגאס של פרדייז, נבדה, והיה אירוע הבכורה של ארגון זה.
תשעה קרבות התנהלו באירוע, כולל שניים שהתקיימו במופע המקדים לאירוע.
בקרב המרכזי, כריס ג'ריקו ניצח את קני אומגה וכתוצאה מכך השיג קרב עתידי על אליפות העולם של AEW נגד אדם פייג', שמנגד השיג הזדמנות להתחרות על התואר לאחר שניצח בקרב הקזינו באטל רויאל.
עוד ברשימת הקרבות, היאנג באקס (מאט ג'קסון וניק ג'קסון) ניצחו את הלוצ'ה ברוס (פנטגון ג'וניור וריי פיניקס) ושמרו על אליפות הזוגות העולמית של AAA, קודי ניצח את אחיו, דאסטין רודס.
האירוע כלל הופעות מפתיעות של אווסום קונג, ברט הארט, שחשף את אליפות העולם של AEW, וג'ון מוקסלי (שמוכר כדין אמברוז מתקופתו ב-WWE); לאחר מכן, אושר שקונג ומוקסלי חתמו בארגון AEW.
האירוע קיבל ביקורות חיוביות בקרב המבקרים, כולל Canoe.com, CBS Sports, ESPN, Pro Wrestling Torch, Pro Wrestling Dot Net ו-WrestleView, כך ששלושת הקרבות האחרונים ברשימת הקרבות קיבלו את השבחים הרבים ביותר.
ההצלחה בספטמבר 2018 בעקבות האירוע All In, שאותו הרימו המתאבקים מקבוצת The Elite (קודי והיאנג באקס), גרמה להם לקבל ביקורות חיוביות ותמריץ לקראת קיום אירועים חדשים בעתיד.
ב-5 בנובמבר 2018, מספר שמות מסחריים הוגשו בג'קסונוויל, פלורידה, כששניים מהם היו "All Elite Wrestling" ו-"Double or Nothing".
שמות מסחריים אלו גרמו להשערות על הקמת ארגון חדש בנוסף לשם אירוע השלם וצפה הראשון שלו.
ב-1 בינואר 2019, ארגון ההיאבקות All Elite Wrestling נוסד והכריז על קיום אירוע חדש, שנקרא בשם "Double or Nothing".
הוכרז שאירוע זה יהיה אירוע הבכורה של הארגון, אך ישמש גם כהמשך לאירוע All In.
בעצרת בלאס וגאס, נבדה, ברנדי רודס הכריזה על החתמותיהן של המתאבקות היפניות, איה קונג ויוקה סאקאזאקי.
שתיהן לא נכחו בעצרת, אך ניצפה שהן תערכנה את הופעות הבכורה שלהן באירוע Double or Nothing.
ב-13 בפברואר, AEW הודיעו שכל הכרטיסים לאירוע נמכרו בתוך 4 דקות מרגע פתיחת אפשרות קניית הכרטיסים.
ב-8 במאי 2019, דווח שהאירוע Double or Nothing יועבר בשידור חי בממלכה המאוחדת בחבילת הערוצים של ITV.
בנוסף לכך, דווח שהאירוע יכלול מופע מקדים של שעה אשר יקרא "Buy In", ישודר בערוץ ITV4 ויכלול בין היתר את קרב הקזינו באטל רויאל.
העלילות הופקו דרך סדרת היוטיוב בערוץ של היאנג באקס, Being The Elite, ובסדרת היוטיוב בערוץ של קודי, The Road to Double or Nothing, בנוסף לעלילות שהתרחשו באירועים של ארגונים עצמאיים שונים.
קרב בין קבוצת SoCal Uncensored (כריסטופר דניאלס, פרנקי קאזריאן וסקורפיו סקיי) לבין נציגי הארגון Oriental Wrestling Entertainment, שימה ועוד שני שותפים לבחירתו נקבע לאירוע לאחר ש-SCU אתגרו את שימה לקרב שלושה נגד שלושה, כשהוא יוכל לבחור את שני השותפים לצידו בקרב.
ב-3 במרץ, הארגון OWE ערך טורניר זוגות אשר קבע את הזוג שיצטרף לשורותיו של שימה.
ב-6 במאי, נודע ש-T-הוק ואל לינדמן יהיו הזוג שיצטרף אליו לקרב נגד SCU.
באירוע All In, שנערך ב-1 בספטמבר 2018, קני אומגה ניצח את פנטגון ג'וניור.
לאחר הקרב, אומגה הותקף על ידי כריס ג'ריקו, שהיה מחופש לפנטגון.
חודשים לאחר מכן, ג'ריקו ואומגה חתמו על חוזה ב-AEW, ולאחר שאומגה הודיע על חתימתו, הוא נקטע על ידי ג'ריקו, שהתחיל לתקוף אותו, דבר שהוביל לתיגרה בין השניים, כשקודי, כריסטופר דניאלס וכוחות אבטחה נוספים הפרידו ביניהם.
לאחר מכן, קרב חוזר בין ג'ריקו לאומגה אשר נערך באירוע רסל קינגדום 12, נקבע לאירוע בנבדה.
אחרי זה, דווח שהמנצח בקרב זה יתחרה מול המנצח של קרב הקזינו באטל רויאל על אליפות העולם של AEW במועד שיקבע מראש.
בעצרת הראשונה של ארגון ה-AEW אשר התקיימה בג'קסונוויל, פלורידה, נודע שבריט בייקר חתמה על חוזה ב-AEW.
חודש לאחר מכן במהלך העצרת של הארגון בלאס וגאס, ברנדי רודס הודיעה על החתמתן של ניילה רוז וקיילי ריי.
לאחר מספר הערות מריי, היא נקטעה על ידי רוז והשתיים נקלעו לקרב מבטים ביניהן, אך במהרה הופרדו כדי שתיגרה ביניהן לא תתפרץ.
יום לאחר מכן, קרב משולש בין בייקר, ריי ורוז הוכרז לאירוע.
בעצרת של ארגון ה-AEW בלאס וגאס, הלוצ'ה ברוס (פנטגון ג'וניור וריי פיניקס) הודיעו על חתימתם בארגון.
לאחר ההודעה, השניים תקפו את היאנג באקס (מאט ג'קסון וניק ג'קסון).
ב-23 בפברואר, באירוע The Art of War של הארגון AAW, היאנג באקס תקפו את הלוצ'ה ברוס.
יומיים לאחר מכן, קרב בין הזוגות נקבע לאירוע.
ב-16 במרץ, באירוע Rey de Reyes של הארגון המקסיקני, AAA, היאנג באקס ניצחו את הלוצ'ה ברוס וזכו באליפות הזוגות העולמית של AAA.
מאוחר יותר, נודע שהקרב באירוע בנבדה יהיה על חגורות אליפות הזוגות העולמית של AAA.
ב-20 בפברואר 2019, במהלך סדרת היוטיוב, The Road to Double or Nothing, קודי הודיע שייערך קרב באטל רויאל מעבר לתקציב שני במופע המפקדים לאירוע, כשהמתאבקים הראשונים שהוכרזו לקרב היו סוני קיס, קיפ סביאן וברנדון קאטלר.
ב-6 במאי, שם הקרב שונה לקזינו באטל רויאל.
החוקים של הקרב היו שהוא יכלול 21 משתתפים.
כל שלוש דקות תיכנס קבוצה בת חמישה מתאבקים, עד שהמתאבק ה-21 יכנס לבדו.
לאחר מכן, נודע שהמנצח בקרב זה יתחרה מול המנצח בין קני אומגה לכריס ג'ריקו על אליפות העולם של AEW במועד שיקבע מראש.
ב-8 במאי, דווח שקיפ סביאן יתחרה נגד סמי גווארה בקרב יחידים אשר יתקיים במופע המקדים לאירוע.
ב-20 באפריל 2019, לאחר שבועות של ציפייה, נודע שקודי יתחרה נגד אחיו, דאסטין רודס באירוע.
דאסטין ידוע בעיקר בשל הגימיק שבו השתמש ב-WWE, גולדאסט.
ארגון ה-WWE קיבל בקשתו של דאסטין להשתחרר מחוזהו בתחילת שנת 2019. במהלך השבועות שקדמו לאירוע, קודי הצהיר שהוא הולך לנצח את אחיו במטרה "להרוג" את עידן האטיטיוד (עידן שהתקיים ב-WWE לאורך סוף שנות ה-90).
בעצרת הראשונה של ארגון ה-AEW אשר התקיימה בג'קסונוויל, פלורידה, אדם פייג' נקטע על ידי פאק, במה שהוביל לפיוד בין השניים.
בעצרת השנייה של הארגון אשר התקיימה בלאס וגאס, קרב בין פאק לפייג' נקבע באופן רשמי לאירוע.
לעומת זאת, בסוף חודש מאי, דווח שהקרב "התבטל" ולא יהיה חלק יותר מהאירוע עקב "הבדלים יצירתיים".
כתוצאה מביטול הקרב, השניים התאבקו ביניהם ב-Wrestle Gate כשבוע לפני האירוע Double or Nothing.
בהופעה מפתיעה, פייג' נענה בחיוב לאתגר שהציב בפניו פאק, ובו פייג' גבר על פאק.
לאחר הקרב, פאק תקף את ברכו של פייג' ואמר שהמטרה שלו לאורך כל הדרך הייתה לפצוע את פייג', וכשהוא השיג זאת, לא הייתה לו סיבה טובה מספיק כדי להופיע באירוע Double or Nothing.
כל זה נעשה כחלק מהעלילה לבטל את הקרב באירוע.
בהמשך השבוע בתוכנית הרשת, Being The Elite, פייג' "מכר" את פציעתו בברך ואמר שהוא לא יתאבק באירוע Double or Nothing.
+ אישיויות אחרות על המסך תפקיד: שם:צוות השידוראלכס מארווזאקסקליברג'ים רוסאלי (קרב נשים מרובע)כרוזג'סטין רוברטסשופטיםאובריי אדוארדסברייס רמסבורגארל הבנרפול טרנרריק קנוקסמראיינתאלישיה אטוט
הקרב הראשון של המופע המקדים היה קרב הקזינו באטל רויאל, שבו המנצח יזכה בהזדמנות להתחרות נגד המנצח בין כריס ג'ריקו לקני אומגה בקרב אשר יקבע את אלוף העולם הראשון של AEW ויתקיים באירוע All Out.
אדם פייג' ניצח בקרב הקזינו באטל רויאל לאחר שהדיח אחרון את MJF.
בקרב השני, קיפ סביאן התחרה סמי גווארה.
בסיום, סביאן ביצע על גווארה את מהלך ה-Deathy Hallows כדי לנצח בקרב.
האירוע עצמו נפתח בקרב שלושה נגד שלושה בין SoCal Uncensored (כריסטופר דניאלס, פרנקי קאזריאן וסקורפיו סקיי) לסטרונג הרטס (שימה, T-הוק ואל לינדמן).
בסיום, דניאלס וקאזריאן ביצעו על אל לינדמן את מהלך הבסט מלצר אוור ולאחר מכן הצמידו אותו לניצחון.
אז, בריט בייקר, ניילה רוזה וקיילי רה התחרו ביניהן בקרב משולש.
לפני הקרב, ברנדי רודס הודיעה שהקרב יהפוך לקרב מרובע כאשר היא הוסיפה לקרב את המתאבקת אווסום קונג.
בסיום, בייקר ביצעה על רה את מהלך הבריינבאסטר ולאחר מכן הצמידה אותה לניצחון.
בקרב שבא לאחר מכן, בסט פרנדס (צ'אק טיילור וטרנט בארטה) התחרו נגד אנחליקו וג'ק אוואנס.
טיילור ובארטה ביצעו על אוואנס את מהלך הסטרונג זירו כדי לנצח בקרב.
מאוחר יותר, היקארו שידה, ריהו וריו מיזונאמי התחרו נגד איה קונג, יוקה סאקאזאקי ואמי סאקורה בקרב שלוש נגד שלוש.
שידה ביצעה על סאקורה את מהלך ה-Running Knee Strike כדי להעניק לקבוצתה את הניצחון בקרב.
בקרב החמישי, קודי התחרה נגד דאסטין רודס.
ברנדי רודס תקפה את דאסטין מחוץ לזירה, אך לאחר מכן המתאבק דיימונד דאלאס פייג' הרחיק אותה מהקרב כדי שלא תפריע.
דאסטין ביצע על קודי את מהלך ה-Final Cut, אך ניסיון ההצמדה שבא לאחר מכן לא היה מוצלח.
מנגד, קודי ביצע על דאסטין את מהלכי הדיסאסטר קיק והקרוס רודס, אך גם הוא לא הצליח להשיג את הניצחון.
קודי הצליח לנצח בקרב לאחר שביצע על דאסטין את מהלך הקרוס רודס פעם נוספת.
לאחר הקרב, קודי הודיע שהוא יצטוות לשורות דאסטין לקרב הזוגות שלהם נגד היאנג באקס (מאט ג'קסון וניק ג'קסון) באירוע Fight for the Fallen.
בנוסף לכך, השניים התחבקו לקול תשואות הקהל.
בקרב הלפני האחרון, היאנג באקס (מאט ג'קסון וניק ג'קסון) הגנו על אליפות הזוגות העולמית של AAA נגד הלוצ'ה בראדרס (פנטגון ג'וניור וריי פיניקס).
בסיום, מאט וניק ג'קסון ביצעו על פיניקס את מהלך המלצר דרייבר כדי לנצח בקרב ולהגן על חגורות האליפות בהצלחה.
הקרב המרכזי של הערב הפגיש את כריס ג'ריקו וקני אומגה לקרב שבו המנצח יתחרה נגד אדם פייג' בקרב אשר יקבע את אלוף העולם הראשון של AEW ויתקיים באירוע All Out.
אומגה קפץ על ג'ריקו מהחבל העליון, אך האחרון חמק מכך והפך זאת למהלך הקודברייקר.
אומגה ניסה לבצע על ג'ריקו את מהלך ה-One-Winged Angel, אך שוב ג'ריקו הצליח לחמוק מכך ולבצע על אומגה את מהלכי ה-DDT והקודברייקר בפעם השנייה.
ג'ריקו ביצע על אומגה את מהלך ה-Judas Effect כדי לנצח בקרב.
לאחר הקרב, ג'ון מוקסלי (המוכר יותר תחת שם הבמה דין אמברוז מתקופתו בארגון ה-WWE) הגיח לפתע ותקף את ג'ריקו ואומגה.
מהכרטיסים האלו, "כמעט כל" הכרטיסים נמכרו במכירה מוקדמת ב-11 בפברואר 2019, בתוך חצי שעה לכל היותר לאנשים אשר ניפקו להם את כתובות המייל שלהם במועד מוקדם יותר.
כל חבילות טיול וחבילות VIP נמכרו.
מכירת הכרטיסים נפתחה לציבור הרחב ב-13 בפברואר 2019 ונמכרה בתוך 4 דקות בלבד.
ב-3 ביוני 2019 במסגרת המגזין Wrestling Observer Newsletter, דייב מלצר כתב שהאירוע Double or Nothing "גרף שיעור קנייה של כ-98,000 קניות.
שני שלישים משיעור זה הגיע מארצות הברית, בעוד היתר הגיע מהממלכה המאוחדת, אוסטרליה, גרמניה וקנדה".
Wrestling כתב ש"האירוע ללא ספק הוכיח שהארגון AEW הוא התחרות והתחליף ל-WWE, והשינוי בתעשייה שכלל מעריצי ההיאבקות חיכו לו זמן רב".
עוד הוסיף ואמר שקני אומגה, קודי רודס, אדם פייג', ניק ומאט ג'קסון הם "הפנים של מהפכת ההיאבקות שמעריצי ההיאבקות חיכו להם מאז ה-26 במרץ 2001 כשהתוכנית Monday Nitro ירדה מהאוויר לאחר קנייתה של WCW על ידי WWE".
בריאן קמפבל, ג'ק קרוסבי ואדם סילברסטיין מה-CBS Sports, הצהירו על כך ש"האירוע כלל רשימת קרבות איכותית והיסטורית למדי אשר התחרתה ראש בראש עם ענקית ההיאבקות, ה-WWE", בנוסף לכך שהם בנו "ציפייה להשקת התוכנית השבועית שלהם בסתיו בערוץ TNT".
הם הדגישו את ה"רגעים הויראלים הראשונים של AEW" בדמותם של ההופעה הבלתי מוכרזת של ג'ון מוקסלי, "הדם והדמעות בין האחים רודס" וההישגים האוויריים המרשימים של קני אומגה, היאנג באקס והלוצ'ה בראדרס".
טים פיורואנטי מ-ESPN הצהיר: "האירוע Double or Nothing לא היה המאמץ המושלם הראשון של AEW, אך האירוע השאיר רושם כתוצאה מעלילה, רגש והפתעה".
העלילה והרגש הגיעו "ממלחמת הדמים שהתנהלה בין האחים קודי ודאסטין רודס".
ניצחונו של כריס ג'ריקו והופעותיהם של ג'ון מוקסלי ואווסום קונג היו ההפתעות.
בנוסף לכך, פיורואנטי הרגיש ש"רשימת הקרבות במלואה הזכירה לנו כמה היאבקות זוגות היא ברמה הגבוהה ביותר שיכולה להיות" ו"האירוע כלל קרבות היאבקות נשים שמרמזים על עתיד נפלא".
שון רדיקן מהאתר Pro Wrestling Torch תיאר את האירוע כ"אירוע ראשון מושלם מבחינת AEW".
הקרב בין אומגה לג'ריקו היה "מפתיע עם סיומת טובה", הקרב בין קודי לדאסטין היה "מרחץ דמים קלאסי", בעוד שהקרב בין היאנג באקס ללוצ'ה בראדרס היה "קרב זוגות אמנותי קלאסי".
לעומת זאת, רדיקן ציין את הפגמים בהפקה ובצוות השידור והעדיף להסיר את המופע המקדים ואת חלק מהקרבות הראשונים.
הוא הוסיף ואמר ש"אם האירוע היה מתקצר לשעתיים, הוא היה מושלם אף יותר".
ג'ייסון פאוול מהאתר Pro Wrestling Dot Net כתב ש"AEW קיימו בגדול באירוע השלם וצפה הראשון שלהם".
שלושת הקרבות הגדולים שסיימו את האירוע "עשו את האירוע", משום שהם "כללו עלילה אמיתית ואיכות הקרבות הייתה טובה מאוד".
הקרב בין קודי לדאסטין היה "אינטנסיבי, דרמטי ובעל עלילה מעולה בין שני אחים", הקרב בין היאנג באקס ללוצ'ה בראדרס היה "קרב עם המון רגעים משוגעים", בעוד שאומגה וג'ריקו "בהחלט השאירו את כל מה שהיה להם בזירה", למרות שהקרב היה "מרושל פה ושם".
מייק טדסקו מהאתר Wrestleview תיאר את האירוע כ"אירוע מדהים" ש"התחיל לאט", אך בסופו של דבר הזכיר לו "למה היאבקות מקצועית יכולה להיות מהנה ומרגשת, כשהיא נעשית בצורה הנכונה".
הקרב בין היאנג באקס ללוצ'ה בראדרס היה "כיפי" ו"הכיל יותר מדי רגעים משוגעים, אבל היכולות האתלטיות היו ברמה אחרת לגמרי".
לקרב המרכזי היה "דרמה גדולה ואקשן".
"הצגתו המדהימה" של ג'ון מוקסלי "הביאה אותו ישירות למעלה הסולם של הארגון".
לעומת זאת, טדסקו לא אהב את התגובות של AEW שהופנו כלפי WWE."
העיתונאי של Wrestling Observer Newsletter, דייב מלצר, כתב שהאירוע Double or Nothing "יזכר כאחד מאירועי השלם וצפה הטובים ביותר בהיסטוריה, גם בגלל איכות הקרבות, אך גם בגלל האווירה שנוצרה על ידי הצופים".
בנוסף, "מנקודת מבט יצירתית וחיבור עם הקהל, AEW הביסו את WWE".
האירוע העיד על "הערך של הרשתות החברתיות" ו"אי שביעות הרצון בכל מה שנוגע ל-WWE".
מלצר אמר שהקרב בין קודי לדאסטין "גנב את ההצגה", כשהעניק לו ציון של 5 כוכבים.
בסקר שנערך באתר והכיל למעלה מ-1,700 משיבים, 97.5% אהבו את האירוע.